《方石先生季父逸老以宝庆守致仕先生名其居曰悬车旧第宝庆殁先生有诗命次其韵》
明代·顾清

执鞭无地候巾车，逸老编中识面初。露冕犹闻下江汉，云山谁与画衡庐。

青槐古柏京尘远，寒日西风宰树疏。莫向方岩诵哀些，竹林回首正欷歔。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。